ΓΡΑΠΤΗ ΕΡΩΤΗΣΗ P-2378/96 υποβολή: Christa Randzio-Plath (PSE) προς την Επιτροπή (27 Αυγούστου 1996)

Θέμα: Πληροφορίες σχετικά με το ύψος των κοινοτικών πιστώσεων που χορηγήθηκαν στο Αμβούργο από το 1993 έως σήμερα

Μέσω ποιών προγραμμάτων και ποιών ταμείων χορηγήθηκαν στο Αμβούργο κοινοτικές πιστώσεις και σε ποιό ύψος;

1. Για την προώθηση της απασχόλησης στο Αμβούργο

α) από το Ευρωπαϊκό Ταμείο Περιφερειακής Ανάπτυξης

β) από το Ευρωπαϊκό Κοινωνικό Ταμείο

γ) από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και άλλα

2. Για την καταπολέμηση της μακροχρόνιας ανεργίας

3. Για την προώθηση στον τομέα της έρευνας και της ανάπτυξης

α) στο πανεπιστήμιο του Αμβούργου

β) στο πολυτεχνείο του Αμβούργου

γ) στην ανώτατη σχολή οικονομικών και πολιτικών σπουδών

δ) σε επιχειρήσεις της πόλης

4. Για την προώθηση των σχέσεων και του εμπορίου με τα κράτη της Κεντρικής και Ανατολικής Ευρώπης

5. Από τα σχετικά προγράμματα για τον τομέα της ενέργειας και του περιβάλλοντος

6. Από τα προγράμματα για τον τομέα της νεολαίας (PETRA, Youth for Europe, FORCE και άλλα)

7. Από τα προγράμματα για τον τομέα της εκπαίδευσης (ERASMUS, LINGUA, COMETT και άλλα)

8. Για την προώθηση των γυναικών

9. Για πολιτιστικά προγράμματα

α) από τα προγράμματα Media και Kaleidoskop

β) από άλλα προγράμματα και για συγκεκριμένες δραστηριότητες

Πώς αξιολογεί η ΕΕ την επιτυχία των εν λόγω μέτρων;

Συμπληρωματική απάντηση του κ. Santer εξ ονόματος της Επιτροπής (25 Οκτωβρίου 1996)

Συμπληρωματικά προς την απάντησή της της 23ης Σεπτεμβρίου 1996 ((ΕΕ C 356 της 25.11.1996, σελ. 126. )), η Επιτροπή είναι τώρα σε θέση να ανακοινώσει τις ακόλουθες πληροφορίες.

Το Αμβούργο είναι η πόλη-περιφέρεια η οποία διαθέτει το πλέον υψηλό ΑΕΠ ανά κάτοικο σε όλη την Ένωση: 35.231 ECU. Για παράδειγμα το ΑΕΠ ανά κάτοικο της περιφέρειας Mecklenburg-Vorpommern ανέρχεται σε 9.636 ECU (πηγή Eurostat, δεδομένα 1993). Αυτή η κατάσταση εξηγεί την μικρότερη θέση προτεραιότητας την οποία κατέχει στο πλαίσιο της οικονομικής και κοινωνικής συνοχής.

1. α). Οι παρεμβάσεις του Ευρωπαϊκού Ταμείου Περιφερειακής Ανάπτυξης (Feder) στο Land του Αμβούργου από το 1993, αφορούν τις κοινοτικές πρωτοβουλίες Renaval (8,2 εκατ. ECU για την περίοδο 1990 - 1993) Konver I (0,56 εκατ. ECU για το 1993) και Konver II (1,24 εκατ. ECU για την περίοδο 1995 - 1997). Οι προβλεπόμενοι άξονες παρέμβασης για αυτά τα προγράμματα είναι οι ακόλουθοι (σε εκατ. ECU):

>TABLE>

1. β), 2.και 8. Πληρωμές που έγιναν στην πόλη του Αμβούργου βάσει του Ευρωπαϊκού Κοινωνικού Ταμείου (ΕΚΤ) στο πλαίσιο των λειτουργικών προγραμμάτων και του μόνου εγγράφου προγραμματισμού που υπεβλήθη από το Freie und Hansestadt Hamburg για την περίοδο από το 1993 έως τον Αύγουστο 1996 (σε εκατ. ECU):

>TABLE>

(Οι τελικές πληρωμές για την περατωθείσα περίοδο 1990-1992, οι οποίες έγιναν εν μέρει μετά το 1993, δεν εξετάζονται στον εν λόγω πίνακα).

Τα ακόλουθα ποσά υπέρ των μακροχρόνια ανέργων από το ΕΚΤ συμπεριλαμβάνονται στα ανωτέρω στοιχεία:

>TABLE>

Το κάτωθι ποσό υπέρ μέτρων για την προώθηση των ίσων ευκαιριών μεταξύ ανδρών και γυναικών περιλαμβάνεται εξίσου στα ανωτέρω στοιχεία:

>TABLE>

Οι παρούσες εκθέσεις και αξιολογήσεις των αποτελεσμάτων καθιστούν σαφές ότι με την χορήγηση πιστώσεων του ΕΚΤ η πολιτική που εφαρμόζεται όσον αφορά την αγορά εργασίας και την απασχόληση του Αμβούργου μπορεί να εντατικοποιηθεί και να αναπτυχθεί περαιτέρω.

1. γ). Ευρωπαϊκό Ταμείο Γεωργικού Προσανατολισμού και Εγγυήσεων

>TABLE>

3. Πρόγραμμα πλαίσιο τεχνολογικής έρευνας και ανάπτυξης.

Συμμετοχή νομικών οντοτήτων (πανεπιστήμια, επιχειρήσεις), εγκατεστημένων στο Αμβούργο, σε συμβάσεις έρευνας που υπεγράφησαν από 1ης Ιανουαρίου 1993 έως την 31η Αυγούστου 1996:

>TABLE>

4. Σχέσεις και συναλλαγές με τις χώρες της Κεντρικής Ευρώπης.

Δεν είναι δυνατόν να ορισθεί το ποσό των πιστώσεων που χορηγήθηκαν στο πλαίσιο του προγράμματος PHARE με σκοπό την τόνωση των σχέσεων μεταξύ Αμβούργου και των χωρών της Κεντρικής και Ανατολικής Ευρώπης. Δεν υπήρξε ειδικό σχέδιο στο πλαίσιο του στόχου που αποσκοπεί στην τόνωση των οικονομικών δεσμών μεταξύ Αμβούργου και των χωρών της Κεντρικής και Ανατολικής Ευρώπης. Οι επιχειρηματίες του Αμβούργου έχουν καταχωρηθεί ως γερμανικές εταιρίες στη βάση δεδομένων σχετικά με την ανάθεση συμβάσεων. Πάντως, οι εταιρίες του Αμβούργου υπήρξαν δραστήριες σε ορισμένους τομείς, ιδιαίτερα στον τομέα των μεταφορών.

5. Περιβάλλον

Ενέργειες που χρηματοδοτήθηκαν βάσει του LIFE στο Αμβούργο:

>TABLE>

Η Επιτροπή δεν διαθέτει στατιστικές σε επίπεδο των Lδnder. Για το λόγο αυτό ο παρών κατάλογος μπορεί να είναι ελλειπής.

6. και 7. Κατάρτιση, εκπαίδεση, νέοι

Κοινοτικοί πόροι που χορηγήθηκαν στο Αμβούργο για το έτος 1995:

>TABLE>

Όσον αφορά τα έτη 1993 - 1994, το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη Γραπτή Ερώτηση 0763/95.

9. Πληροφόρηση, επικοινωνία, πολιτιστικά θέματα και οπτικοακουστικός τομέας

Οι ενισχύσεις που χορηγήθηκαν στο Αμβούργο βάσει του Προγράμματος Media προσδιορίζονται σε ένα έγγραφο που διαβιβάστηκε απ'ευθείας στο Αξιότιμο Μέλος καθώς και στη Γενική Γραμματεία του Κοινοβουλίου. Συνοπτικά πρόκειται για τα ακόλουθα ποσά:

>TABLE>

10. Πολιτική των επιχειρήσεων

Στο πλαίσιο της πολιτικής των επιχειρήσεων για την εξεταζόμενη περίοδο, η κοινοτική συμμετοχή περιορίζεται στη θέση σε λειτουργία 1 Κέντρου Euro Info, 3 μελών του δικτύου BC - Net (Business cooperation network) και 1 ανταποκριτή BRE (Bureau de rapprochement des entreprises). Εξάλλου, στο πλαίσιο των ειδικών δράσεων προς όφελος των βιοτεχνιών, χορηγήθηκε επιδότηση 25 000 ECU στο Επαγγελματικό Επιμελητήριο του Αμβούργου για τη διοργάνωση του «Τρίτου φόρουμ των ΜΜΕ» (6 - 8 Μαΐου 1996) επ'ευκαιρία της Ευρωπαϊκής Έκθεσης Βιοτεχνίας.